b"\n_START_ARTICLE_\nAyn Dilfa\n_START_PARAGRAPH_\nAyn Dilfa fou una font de S\xc3\xadria que va tenir import\xc3\xa0ncia per estar a la ruta entre Antioquia i Alep, a l'oest de les ru\xc3\xafnes del convent de Kasr al-Banat._NEWLINE_L'aigua surt per un tall a la roca i va a una font coberta (sabil) constru\xc3\xafda el 1473/1474 per Mahmud ben Ahmad, un habitant d'un llogaret proper. La font descoberta existia antigament per\xc3\xb2 no hi ha refer\xc3\xa8ncies de quan. Hi ha algunes restes dels cristians i musulmans, t\xc3\xbamuls i algunes inscripcions. Fou parada de les caravanes d'Antioquia a Alep per\xc3\xb2 modernament el lloc va quedar deshabitat."